বয়েজ অব বাংলাদেশ
বয়েজ অব বাংলাদেশ (জনপ্রিয় সংক্ষিপ্ত রূপ BoB, পূর্ব নাম Boys Only Bangladesh) হলো দেশে এবং বিদেশে বসবাসকারী আত্ম-স্বীকৃত বাংলাদেশি সমকামী পুরুষদের সবচেয়ে পুরোনো চলমান এবং বৃহত্তম নেটওয়ার্ক। ঢাকায় অবস্থিত, এই অনিবন্ধিত, তহবিলহীন ও অনানুষ্ঠানিক সংগঠনটি স্বেচ্ছাসেবীদের দ্বারা পরিচালিত হয়। বয়েজ অব বাংলাদেশ ২০০২ সালে যাত্রা শুরু করে। শুরু থেকেই সংগঠনটি একটি ওয়েবসাইট, একটি ইয়াহু গ্রুপ ও একটি ফেসবুক পেজকে প্রাথমিক নেটওয়ার্কিং এবং যোগাযোগ মাধ্যম হিসাবে ব্যবহার করে আসছে। অনলাইন কার্যক্রমের পাশাপাশি, BoB সচেতনাতা বাড়াতে কর্মশালার অনুষ্ঠানের ব্যবস্থা করে, এলজিবিটি-সম্পর্কিত উত্সবে অংশ নেয় এবং পার্টি এবং বনভোজনের মতো সামাজিক কার্যক্রম আয়োজন করে। বয়েজ অব বাংলাদেশের লক্ষ্য হলো বাংলাদেশে সমকামী সম্প্রদায়ের প্রতি বৈষম্যমূলক আচরণ হ্রাস করা এবং সংবিধানের যৌনবৈষম্যমূলক ৩৭৭ ধারা বাতিল করা।